text:  Nebýva často zvykom, že sa spracovania podobného námetu akým je vojna, chopí žena. O to väčšie bolo moje prekvapenie, že som sa s jej spôsobom nazerania na túto háklivú problematiku absolútne stotožnil. Predkladá nám typ  priam rambovského hrdinu, kašľajúceho na pravidlá, hrajúceho vlastnú hru. A čuduj sa svete, moc sa mu to rambovstvo nevypláca, keď to pri jednej jeho samo-iniciatívnej akcii, schytá jeho najlepší kamarát. Kathryn Bigelow sa snaží redefinovať dnešnou dobou pokryvený archetyp muža-hrdinu, poukazuje na to, že hrdinstvo nespočíva len v schopnosti vrhnúť sa do nebezpečenstva hlava nehlava, ale že pravý hrdina disponuje aj takou cnosťou, ktorej sa hovorí rozvaha. Táto vlastnosť býva často-krát opomenutá najmä u tradičných akčných hrdinov, ktorí zvládajú ľavou zadnou aj úplne nepredvídateľné situácie. V reálnom živote si potom kadejakí fagani myslia, že stačí byť veľký frajer a všetko pôjde samo.
item_title: Smrt čeká všude
item_directors: Kathryn Bigelow
item_screenwriters: Mark Boal
item_cast: Jeremy Renner Anthony Mackie Brian Geraghty Guy Pearce Ralph Fiennes David Morse Evangeline Lilly Christian Camargo Sam Spruell Kate Mines J.J. Kandel Malcolm Barrett Kristoffer Ryan Winters David Gueriera Suhail Aldabbach